CELEX: 32016D1255
Language: hu
Date: 2016-07-29 00:00:00
Title: A Bizottság (EU) 2016/1255 végrehajtási határozata (2016. július 29.) a bőrcsomósodáskór elleni görögországi védintézkedésekről és vakcinázásokról szóló (EU) 2015/1500 és (EU) 2015/2055 végrehajtási határozatok módosításáról (az értesítés a C(2016) 5035 számú dokumentummal történt) (EGT-vonatkozású szöveg)

30.7.2016   
            
            
               HU
            
            
               Az Európai Unió Hivatalos Lapja
            
            
               L 205/20
            
         A BIZOTTSÁG (EU) 2016/1255 VÉGREHAJTÁSI HATÁROZATA
   (2016. július 29.)
   a bőrcsomósodáskór elleni görögországi védintézkedésekről és vakcinázásokról szóló (EU) 2015/1500 és (EU) 2015/2055 végrehajtási határozatok módosításáról
   
      
         (az értesítés a C(2016) 5035 számú dokumentummal történt)
      
   
   (Csak a görög nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (3) és különösen annak 19. cikke (1) bekezdésének a) pontjára, (3) bekezdésének a) pontjára és 19. cikkének (6) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (4) és különösen annak 4. cikke (3) bekezdésére,
   mivel:
   
               (1)
            
            
               A 92/119/EGK irányelv bizonyos állatbetegségek, többek között a bőrcsomósodáskór (LSD) kitörése esetén alkalmazandó általános ellenőrző intézkedéseket határoz meg. Ezen ellenőrző intézkedések közé tartozik a fertőzött gazdaság körüli védő- és megfigyelési körzetek létesítése, és a bőrcsomósodáskór kitörése esetén az egyéb ellenőrző intézkedések kiegészítéseként sürgősségi vakcinázás is elrendelhető.
            
         
               (2)
            
            
               Az (EU) 2015/1500 bizottsági végrehajtási határozat (5) állat-egészségügyi ellenőrzési védintézkedéseket állapít meg azzal összefüggésben, hogy a bőrcsomósodáskór megjelenése Görögországban 2015-ben megerősítést nyert. Ezen intézkedések közé tartozik egy olyan – az említett végrehajtási határozat mellékletében leírt – korlátozás alá vont körzet létesítése, amely magában foglalja azt a területet, amelyen a bőrcsomósodáskór előfordulása megerősítést nyert, valamint minden, a 92/119/EGK irányelvnek megfelelően Görögország által létrehozott védő- és megfigyelési körzetet.
            
         
               (3)
            
            
               Figyelemmel kísérve a járványügyi helyzet alakulását Görögországban, a Bizottság elfogadta az (EU) 2015/2055 bizottsági végrehajtási határozatot (6). Az említett végrehajtási határozat úgy rendelkezik, hogy Görögország végrehajthatja az I. mellékletében meghatározott vakcinázási körzetben található gazdaságokban tartott szarvasmarhafélék sürgősségi vakcinázását. Az (EU) 2015/2055 végrehajtási határozat továbbá módosította az (EU) 2015/1500 végrehajtási határozat bizonyos rendelkezéseit is, többek között kiterjesztette a mellékletében meghatározott korlátozás alá vont körzetet.
            
         
               (4)
            
            
               Ezt követően a Bizottság az (EU) 2015/2311 bizottsági végrehajtási határozattal (7) módosította az (EU) 2015/1500 és (EU) 2015/2055 végrehajtási határozatokat, hogy kiterjessze az (EU) 2015/1500 végrehajtási határozat mellékletében meghatározott korlátozás alá vont körzetet és az (EU) 2015/2055 végrehajtási határozat I. mellékletében meghatározott vakcinázási körzetet, miután a Chalkidiké regionális egységben újabb kitöréseket erősítettek meg, és Görögország bejelentette azon szándékát, hogy bőrcsomósodáskór elleni vakcinázást hajtson végre egyes regionális egységekben.
            
         
               (5)
            
            
               Később a Bizottság – tekintettel a Görögországban kialakult járványügyi helyzet alakulására és a tagállam által hozott vakcinázási intézkedésekre – az (EU) 2016/1116 végrehajtási határozattal (8) módosította az (EU) 2015/1500 végrehajtási határozat mellékletét és az (EU) 2015/2055 végrehajtási határozat II. mellékletét.
            
         
               (6)
            
            
               2016. július 19. óta Görögország a bőrcsomósodáskór újabb kitörését jelentette be, amelyet a Görögország szárazföldi részén, a Peloponnészosz félszigeten található Achaia regionális egységben figyeltek meg, ahonnan korábban nem jelentettek bőrcsomósodáskór-kitörést, és amely több mint 150 kilométerre van a legközelebbi olyan regionális egységtől, amelyben jelenleg korlátozások és vakcinázási intézkedések vannak érvényben a bőrcsomósodáskórral kapcsolatban.
            
         
               (7)
            
            
               A jelenlegi görögországi járványügyi helyzetre tekintettel az (EU) 2015/1500 végrehajtási határozat mellékletében meghatározott korlátozás alá vont körzetet, valamint az (EU) 2015/2055 végrehajtási határozat I. mellékletében meghatározott vakcinázási körzetet Görögország teljes szárazföldi részére ki terjeszteni. Az (EU) 2015/1500 és az (EU) 2015/2055 végrehajtási határozatokat ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/1500 végrehajtási határozat mellékletének helyébe az e határozat I. mellékletében található szöveg lép.
   2. cikk
   Az (EU) 2015/2055 végrehajtási határozat I. mellékletének helyébe az e határozat II. mellékletében található szöveg lép.
   3. cikk
   Ennek a határozatnak a Görög Köztársaság a címzettje.
   
      Kelt Brüsszelben, 2016. július 29-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 62., 1993.3.15., 69. o.
   
   
      (4)  HL L 18., 2003.1.23., 11. o.
   
   
      (5)  A Bizottság 2015. szeptember 7-i (EU) 2015/1500 végrehajtási határozata a bőrcsomósodáskór görögországi előfordulásával összefüggő egyes ideiglenes védintézkedésekről és az (EU) 2015/1423 végrehajtási határozat hatályon kívül helyezéséről (HL L 234., 2015.9.8., 19. o.).
   
      (6)  A Bizottság 2015. november 10-i (EU) 2015/2055 végrehajtási határozata a szarvasmarhafélék bőrcsomósodáskór elleni görögországi sürgősségi vakcinázására vonatkozó program meghatározásához kapcsolódó feltételek megállapításáról és az (EU) 2015/1500 végrehajtási határozat módosításáról (HL L 300., 2015.11.17., 31. o.).
   
      (7)  A Bizottság 2015. december 9-i (EU) 2015/2311 végrehajtási határozata a bőrcsomósodáskór elleni görögországi védintézkedésekről szóló (EU) 2015/1500 és (EU) 2015/2055 végrehajtási határozatok módosításáról (HL L 326., 2015.12.11., 65. o.).
   
      (8)  A Bizottság 2016. július 7-i (EU) 2016/1116 végrehajtási határozata a bőrcsomósodáskór elleni görögországi védintézkedésekről és vakcinázásokról szóló (EU) 2015/1500 és (EU) 2015/2055 végrehajtási határozatok módosításáról (HL L 186., 2016.7.9., 24. o.).
   
      I. MELLÉKLET
      Az (EU) 2015/1500 végrehajtási határozat mellékletének helyébe a következő szöveg lép:
      
         
            „MELLÉKLET
            
               A 2. cikk b) pontjában említett, korlátozás alá vont körzetek
            
            
                        A.
                     
                     
                        Görögország következő régiói:
                        
                                    —
                                 
                                 
                                    Attika régió
                                 
                              
                                    —
                                 
                                 
                                    Közép-Görögország régió
                                 
                              
                                    —
                                 
                                 
                                    Közép-Makedónia régió
                                 
                              
                                    —
                                 
                                 
                                    Kelet-Makedónia és Trákia régió
                                 
                              
                                    —
                                 
                                 
                                    Epirusz régió
                                 
                              
                                    —
                                 
                                 
                                    Peloponnészosz régió
                                 
                              
                                    —
                                 
                                 
                                    Thesszália régió
                                 
                              
                                    —
                                 
                                 
                                    Nyugat-Görögország régió
                                 
                              
                                    —
                                 
                                 
                                    Nyugat-Makedónia régió
                                 
                              
                  
                        B.
                     
                     
                        Görögország következő regionális egységei:
                        
                                    —
                                 
                                 
                                    Límnosz regionális egység.”
                                 
                              
                  
      
   
   
      II. MELLÉKLET
      Az (EU) 2015/2055 végrehajtási határozat I. mellékletének helyébe a következő szöveg lép:
      
         
            „I. MELLÉKLET
            
                        A.
                     
                     
                        Görögország következő régiói:
                        
                                    —
                                 
                                 
                                    Attika régió
                                 
                              
                                    —
                                 
                                 
                                    Közép-Görögország régió
                                 
                              
                                    —
                                 
                                 
                                    Közép-Makedónia régió
                                 
                              
                                    —
                                 
                                 
                                    Kelet-Makedónia és Trákia régió
                                 
                              
                                    —
                                 
                                 
                                    Epirusz régió
                                 
                              
                                    —
                                 
                                 
                                    Peloponnészosz régió
                                 
                              
                                    —
                                 
                                 
                                    Thesszália régió
                                 
                              
                                    —
                                 
                                 
                                    Nyugat-Görögország régió
                                 
                              
                                    —
                                 
                                 
                                    Nyugat-Makedónia régió
                                 
                              
                  
                        B.
                     
                     
                        Görögország következő regionális egységei:
                        
                                    —
                                 
                                 
                                    Límnosz regionális egység.”